CELEX: 62010TA0006
Language: mt
Date: 2012-05-22 00:00:00
Title: Kawża T-6/10: Sentenza tal-Qorti Ġenerali tat- 22 ta’ Mejju 2012 — Sviluppo Globale vs Il-Kummissjoni ( “Kuntratti pubbliċi għal servizzi — Proċedura ta’ sejħa għal offerti — Sostenn lill-awtoritajiet doganali u fiskali tal-Kosovo — Ċaħda tal-offerta ta’ offerent — Att li ma jistax jiġi kkontestat — Att konfermattiv — Inammissibbiltà — Aċċess għal dokumenti — Regolament (KE) Nru 1049/2001 — Dokumenti relatati mal-proċedura ta’ sejħa għal offerti — Rifjut parzjali ta’ aċċess — Eċċezzjoni relatata mal-protezzjoni tal-interessi kummerċjali ta’ terz — Motivazzjoni insuffiċjenti” )

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/18
            
         Sentenza tal-Qorti Ġenerali tat-22 ta’ Mejju 2012 — Sviluppo Globale vs Il-Kummissjoni
   (Kawża T-6/10) (1)
   
   (Kuntratti pubbliċi għal servizzi - Proċedura ta’ sejħa għal offerti - Sostenn lill-awtoritajiet doganali u fiskali tal-Kosovo - Ċaħda tal-offerta ta’ offerent - Att li ma jistax jiġi kkontestat - Att konfermattiv - Inammissibbiltà - Aċċess għal dokumenti - Regolament (KE) Nru 1049/2001 - Dokumenti relatati mal-proċedura ta’ sejħa għal offerti - Rifjut parzjali ta’ aċċess - Eċċezzjoni relatata mal-protezzjoni tal-interessi kummerċjali ta’ terz - Motivazzjoni insuffiċjenti)
   2012/C 194/28
   Lingwa tal-kawża: it-Taljan
   
      Partijiet
   
   
      Rikorrenti: Sviluppo Globale GEIE (Ruma, l-Italja) (rappreżentanti: F. Sciaudone, R. Sciaudone u A. Neri, avukati)
   
      Konvenuta: Il-Kummissjoni Ewropea (rappreżentanti: P. Costa de Oliveira u F. Erlbacher, aġenti, assistiti minn P. Manzini, avukat)
   
      Suġġett
   
   Minn naħa, talba għall-annullament tad-Deċiżjoni tal-Kummissjoni, tal-10 ta’ Novembru 2009, li tiċħad l-offerta mressqa mill-konsorzju li r-rikorrenti tifforma parti minnu, fil-kuntest tal-proċedura ta’ sejħa għal offerti EuropAid/127843/D/SER/KOS, dwar il-provvista ta’ servizzi ta’ sostenn lill-awtoritajiet doganali u fiskali tal-Kosovo (ĠU 2009/S 4-003683), kif ukoll, min-naħa l-oħra, talba għall-annullament tad-Deċiżjoni tal-Kummissjoni, tas-26 ta’ Novembru 2009, li tirrifjuta lill-konsorzju l-aċċess għal ċerti dokumenti relatati mal-proċedura ta’ sejħa għal offerti msemmija
   
      Dispożittiv
   
   
               (1)
            
            
               Ir-rikors huwa miċħud bħala inammissibbli inkwantu dan huwa intiż kontra d-deċiżjoni tal-Kummissjoni Ewropea, tal-10 ta’ Novembru 2009, li tiċħad l-offerta mressqa mill-konsorzju li r-rikorrenti tifforma parti minnu, fil-kuntest tal-proċedura ta’ sejħa għal offerti EuropAid/127843/D/SER/KOS, dwar il-provvista ta’ servizzi ta’ sostenn lill-awtoritajiet doganali u fiskali tal-Kosovo
            
         
               (2)
            
            
               Id-deċiżjoni tal-Kummissjoni, tas-26 ta’ Novembru 2009, li tikkonċerna l-aċċess għal ċerti dokumenti relatati ma’ din il-proċedura ta’ sejħa għal offerti hija annullata sa fejn din irrifjutat l-aċċess, fil-verżjoni ppubblikata tar-rapport ta’ evalwazzjoni, għall-marki mogħtija mill-Kumitat ta’ Evalwazzjoni kif jinsabu fil-paġni 3 sa 5 ta’ dan ir-rapport.
            
         
               (3)
            
            
               Il-kumplament tar-rikors huwa miċħud.
            
         
               (4)
            
            
               It-talba tar-rikorrenti intiża għall-adozzjoni ta’ miżuri istruttorji hija miċħuda.
            
         
               (5)
            
            
               Sviluppo Globale GEIE għandha tbati l-ispejjeż tagħha relatati mal-proċeduri prinċipali kif ukoll tliet kwarti ta’ dawk tal-Kummissjoni relatati ma’ dawn il-proċeduri. Il-Kummissjoni għandha tbati kwart mill-ispejjeż tagħha relatati mal-proċeduri prinċipali.
            
         
               (6)
            
            
               Sviluppo Globale hija kkundannata tbati l-ispejjeż kollha relatati mal-proċeduri għal miżuri provviżorji fil-Kawża T-6/10 R.
            
         
      (1)  ĠU C 51, 27.2.2010.